గుస‌గుస‌లు
‘వెంకీమామ’తో పాయల్‌?
వెంకటేష్‌, నాగచైతన్య కథానాయకులుగా తెరకెక్కుతున్న చిత్రం ‘వెంకీమామ’. బాబీ దర్శకుడు. సురేష్‌ ప్రొడక్షన్స్‌, కోన ఫిల్మ్‌ కార్పొరేషన్‌ సంస్థలు సంయుక్తంగా నిర్మిస్తున్నాయి. ఈ వారం నుంచే చిత్రీకరణ షురూ అవుతుంది. ఇందులో నాగచైతన్య సరసన రకుల్‌ప్రీత్‌ సింగ్‌ నటిస్తుండగా, వెంకటేష్‌ సరసన పాయల్‌ రాజ్‌పుత్‌ ఎంపికైనట్టు సమాచారం. మొదట వెంకీతో శ్రియ నటిస్తుందని ప్రచారం సాగింది. అయితే ఆమె స్థానంలో పాయల్‌ని ఎంపిక చేసినట్టు తెలిసింది. ఆమె తొలి చిత్రం ‘ఆర్‌ఎక్స్‌ 100’తోనే ప్రేక్షకులకు చేరువైంది. ప్రస్తుతం  వరుస అవకాశాల్ని అందుకొంటోంది. ఈ చిత్రంలో వెంకీ పల్లెటూరి అవతారంలో కనిపించబోతున్నట్టు సమాచారం. పట్టణంలో పుట్టి పెరిగిన కుర్రాడిగా నాగచైతన్య సందడి చేస్తారని తెలిసింది. ఈ చిత్రాన్ని దసరాకి విడుదల చేసేందుకు సన్నాహాలు చేస్తున్నారు.
Tags :